open-index/open-wikipedia-markdown huggingface dataset:
Alawitter

**Alawitter** (arabisk: علوية 'Alawīyyah), også kjent som **nuṣayrī** (arabisk: نصيريون), **en-Naṣīriyyah** og **al-Anṣāriyyah**, er en religiøs minoritet av sjiamuslimsk opprinnelse, som er utbredt i Syria. Alawittene må ikke forveksles med alevi, en annen religiøs religiøs minoritet i Tyrkia, selv om begrepene har felles etymologi, og muligens har felles opprinnelse. Alawi er en særegen islamsk religiøs retning som blant annet innebærer troen på reinkarnasjon.

Trosretningen er utbredt i  i Nord-Syria, langs grensa mot Tyrkia. Mange alawitter kommer fra området ved kystbyen Lattakia, som er Al-Assad-familiens hjemby.

Alawittene tok sitt navn fra 'Ali ibn Abi Ṭālib, fetter og svigersønn av Muhammad, som var den første sjiaimamen samt 4. og siste «rette Kalif» i sunniislam. 

## Historie
 Opprinnelsen til alawittene er omstridt. Alawittene sporer sin egen opprinnelse tilbake til den ellevte imam, Hassan al-'Askarī (d. 873), og hans elev Ibn Nuṣayr (d. 868). 

Alawittsamfunnet synes å ha vært organisert av Al-Khasibi, en tilhenger av Muhammad Ibn Nuṣayr, som døde i Aleppo i ca. 969. Al-Khasibis barnebarn, Al-Tabarani, flyttet til Lattakia på Syrias kyst. Etter at Det osmanske riket brøt sammen, kom Syria og Libanon under fransk mandat. Franskmennene anerkjente begrepet «alawi» da de okkuperte Syria i 1920. De  tilkjente alawittene og andre minoritetsgrupper autonomi, og aksepterte dem i sine koloniale tropper. Mange alawitter støttet tanken om en egen alawinasjon og prøvde å oppnå  selvstendighet. Et territorium kalt «Alaouites» ble opprettet i 1925. I mai 1930 ble en alawiregjering opprettet i Lattakia. Den varte til 28. februar 1937, da den ble innlemmet i Syria. 

I 1939 ble et område i Nordvest-Syria, Alexandretta, nå Hatay, der et stort antall alawitter bor, tilkjent Tyrkia av Frankrike. Den unge alawittlederen Zaki al-Arsuzi som ledet motstanden mot integrering i Tyrkia, ble senere en av Ba'athpartiets grunnleggere, sammen med den kristne Michel Aflaq. Etter andre verdenskrig spilte Salman Al Murshid en stor rolle i å forene Alawitt-provinsen med Syria. Han ble henrettet av den nyopprettede uavhengige syriske regjeringen i Damaskus 12. desember 1946, bare tre dager etter en politisk rettssak.  

## Alawittene under Assads styre
Assad vendte sin religiøse minoritetsbakgrunn til en fordel. Tradisjonelt sett har alawittene ikke hatt nasjonal politisk makt i Syria, og mange sunnimuslimer beskylder alawitter for å være vantro. Assad hadde derfor ikke en maktbase tilsvarende sine politiske konkurrenter. Samtidig hadde flertallet lettere for å akseptere Assad som representerte en religiøs minoritet, enn å akseptere representanter fra de større religiøse gruppene som tradisjonelt har konkurrert om politisk makt. Assads styreform favoriserte ikke én av de religiøse hovedgruppene fremfor andre, men skapte en relativt sekulær syrisk stat. Regimet har imidlertid vært preget av at alawitter lojale mot Assad har vært overrepresentert i maktposisjoner.
Kaisa Vilhuinen-prisen

**Kaisa Vilhuinen-prisen** (Svensk navn: Kaisa Vilhuinen-priset) er et svenskfinsk litteraturpris som deles ut av Föreningen för Sverigefinska Skribenter (RSKY). Prisen ble delt ut første gangen i . 

RSKY:s ledergruppe peker ut en jury som nominerer kandidater til prisen, det er siden en person i juryen som tar det endelige beslutningen om hvem som skal få prisen. I  var det dosent Satu Gröndahl fra Uppsala universitet som utpekte pristakeren.

Kaisa Vilhuinen-prisen tildeles en svenskfinsk forfatter som er bosatt i Sverige og som først og fremst skriver på finsk. Prisen kan gis til så vel en roman, diktsamling eller antologi som har utkommet de to siste årene. En forfatter kan også få prisen for hele sin produksjon. 

Prisen har fått navnet etter runosangerinnen Kaisa Vilhuinen, som levde i de svenske finnskogene og døde i 1941. 

## Liste over prisvinnere
Futureal

**«Futureal»** er en sang av Iron Maiden fra deres ellevte album *[[Virtual XI]]*, utgitt i 1998. Futureal er den første sangen på *Virtual XI*, og var singel nummer to fra albumet (etter «The Angel and the Gambler»). Sangen er også den korteste Iron Maiden-sangen noensinne som ikke er en instrumental («Ides of March»), sangen varer i 3 minutter. Sangen passet perfekt til albumet, siden albumet inneholder litt av den futuristiske følelsen som albumet *[[Somewhere in Time]]* fra 1986 hadde. Den er skrevet av Steve Harris og Blaze Bayley. Singelomslaget er det andre Iron Maiden-omslaget som ble laget med CGI istedenfor å bli malt (alle album fra 1980 til 1993) eller var en dukke (*The X Factor*)

## Bagrunn
Sangen handler om en person som blir så opptatt av et videospill at han ikke kan skille hva som er fantasi og virelighet. Personen i sangen utvikler også en slags paranoia, og vurderer selvmord. Steve Harris skrev melodien, mens Blaze Bayley skrev teksten.

## Sporliste
**CD-singel:**
# «Futureal» – (Harris, Bayley) – 3:00
# «The Evil That Men Do» (Live) – (Harris, Smith, Dickinson) – 4:20
# «Man on the Edge» (Live) – (Bayley, Gers) – 4:09
# «The Angel and the Gambler» (Video) – (Harris) – 9:52

## Musikere
* Blaze Bayley – Vokal
* Steve Harris – Bass
* Dave Murray – Gitar
* Janick Gers – Gitar
* Nicko McBrain – Trommer

## Eksterne lenker
*
Egiett

En **egiett** (fransk: *aglet *) er en hylse i plast eller metall som skal samle frynsene på tuppene av skolisser, og dermed både gjøre dem enklere å tre gjennom maljene i fottøyet og beskytte dem mot å rakne. Andre lisser i plagg har også egietter.

Mens selve skolissen stammer fra ca. 3 500 f.kr, ble egietten oppfunnet i 1790 av Harvey Kennedy

Egietter blir for det meste lagd av plast, men kommer også i metall.

## Referanser
Hålogalandssykehuset

**Hålogalandssykehuset HF** var tidligere et helseforetak i Helse Nord. Det ble lagt ned 1. januar 2007. Foretaket besto av sykehusene i Harstad, Narvik og på Stokmarknes, samt tilhørende institusjoner innen psykisk helsevern og rus. Sykehuset på Stokmarknes med tilhørende institusjoner ble innlemmet i Nordlandssykehuset HF 1. september 2006 og heter i dag Nordlandssykehuset Vesterålen. Sykehusene i Harstad og Narvik med tilhørende institusjoner ble innlemmet i Universitetssykehuset Nord-Norge HF (UNN) 1. januar 2007 og heter i dag UNN Harstad og UNN Narvik.
Stenocephalidae

* *[[Dicranocephalus]]*
* *[[Psotilnus]]*

**Stenocephalidae** er en familie av insekter som tilhører tegene, en gruppe av nebbmunner. Det er kjent ca. 30 arter fordelt på to slekter, sju av dem forekommer i Europa. Gruppen er hovedsakelig utbredt i varme områder i den gamle verden, med flest arter i Afrika. Ingen av artene er funnet i Norge. 

## Utseende
Middelsstore (gjerne 8 – 14 mm), avlange, brune eller brungule teger, kroppen litt flat. Hodet er trekantet og forholdsvis smalt (familienavnet betyr «smal-hode-lignende») med punktøyne (*ocelli*). Antennene er tynne og består av fire ledd. Pronotum er trapesformet. Den membranøse delen av forvingen har en stor og en liten, lukket celle innerst, flere lengdeårer går ut fra disse. De europeiske artene er større enn de fleste andre planteetende teger man finner i området, og kjennes forholdsvis lett på dette, men det er vanskelig å skille artene fra hverandre.

## Levevis
Stenocephalidae er planteetere og er særlig knyttet til planter i vortemelkfamilien (Euphorbiaceae), men de kan finnes på flere andre plantefamilier også. Hunnen legger egg rett på planten. De europeiske artene overvintrer gjerne under steiner. I Storbritannia finnes det to arter, begge er sjeldne (http://www.britishbugs.org.uk/heteroptera/Stenocephalidae/dicranocephalus_agilis.html).

## Systematisk inndeling
Et latinsk familienavn ender med *...idae*, og et navn på en overfamilie på  *...oidea*. 

* Klasse **[[insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** Orden nebbmunner (Hemiptera)
***** Underorden **[[plantesugere]]** (Homoptera) (parafyletisk)
***** Underorden **[[teger]]** (Heteroptera)  
****** gruppe **[[Trichophora]]** 
******* overfamilien **[[Coreoidea]]**
******** familien Stenocephalidae
********* slekten *[[Dicranocephalus]]* Hahn, 1826 – i Europa:
********** *[[Dicranocephalus agilis]]* (Scopoli, 1763)
********** *[[Dicranocephalus albipes]]* (Fabricius, 1781)
********** *[[Dicranocephalus insularis]]* (Dallas, 1852)
********** *[[Dicranocephalus marginicollis]]* (Puton, 1881)
********** *[[Dicranocephalus medius]]* (Mulsant & Rey, 1870)
********** *[[Dicranocephalus pallidus]]* (Signoret, 1880)
********** *[[Dicranocephalus setulosus]]* (Ferrari, 1874)
********* slekten *[[Psotilnus]]* Stål

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Australian Faunal Directory – Stenocephalidae (2002) http://www.environment.gov.au/biodiversity/abrs/online-resources/fauna/afd/taxa/STENOCEPHALIDAE

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* British Bugs – Stenocephalidae
Høneblund

En **høneblund**, også kalt **hønedupp** og på engelsk **power nap**, er en kort periode med søvn. En høneblund varer i motsetning til hva som vanlig er ved normal nattesøvn ofte ikke lenger enn 20 til 30 minutter.

Et typisk sted for å utføre høneblund er ikke nødvendigvis en seng, det kan for eksempel gjennomføres i en sofa, en stol, på gulvet, med hodet på skrivepulten, eller andre egnede steder.
En høneblund i ny og ne er påstått å være godt for hjertet og hjernen. Det er også påstått å være godt for konsentrasjon.
	
## Kjente utøvere av høneblund
* Kong Olav V

## Referanser
Biskop av Coventry

**Biskop av Coventry** er en engelsk geistlig i bispesetet Coventry i provinsen Canterbury. I middelalderen var biskop av Coventry en tittel benyttet av biskopene som i dag er kjent som biskop av Lichfield.

Dagens bispesete dekker det meste av fylket Warwickshire. Setet er i byen Coventry hvor setet er lokalisert i katedralkirken som er dedikert erkeengelen Mikael, Coventry-katedralen. Biskopens bolig er The Bishop's House, Coventry.

## Historie
Fra 1102 til 1238 var det tidligere benediktinerklosteret i byen setet for de første biskopene, tidligere kjent som biskoper av Chester eller av Lichfield. Det var senere det ene av de to setene til biskop av Coventry og Lichfield som ble flyttet til Lichfield da katedralen ble revet ved reformasjonen på 1530-tallet. Tittelen forble biskop av Lichfield og Coventry fram til 1837 da Coventry ble forent med bispesetet Worcester.

På slutten av 1800-tallet ble det opprettet to underbiskoper av biskopen av Worcester som tok tittelen som biskop av Coventry:

* Henry Bond Bowlby (1891–1894)
* Edmund Arbuthnott Knox (1894–1903), deretter overført til Manchester

## Biskoper av dagens bispesete
Dagens bispesete ble opprettet i 1918 av Georg V da sognekirken ble framhevet til status av katedral. Katedralen ble ødelagt under bombingen av Luftwaffe om natten den 14. november 1940 og har forblitt fram til i dag som en ærverdig ruin ved den nye katedralen som ble innviet den 25. mai 1962. Den åttende biskop av Coventry var Colin James Bennetts som trakk seg tilbake den 31. januar 2008

Christopher John Cocksworth ble ordinert og innviet som den niende biskop av Coventry den 3. juli 2008 ved Southwark Cathedral.

## Liste over moderne biskoper av Coventry

#Huyshe Wolcott Yeatman-Biggs (1918–1922); (født 1845 – død 1922). Overført fra Worcester
#Charles Lisle Carre (1922–1931); (1871–1942). Overført til Hereford
# Mervyn George Haigh (1931–1943); (1887–1962). Overført til Winchester
# Neville Vincent Gorton (1943–1952); (1888–1955)
# Cuthbert Killick Norman Bardsley (1952–1976); (1907–1991). Overført fra Croydon
# John Gibbs (1976–1985); (1917–2007). Overført fra Bradwell
# Simon Barrington-Ward (1985–1998); (1930-2020)
# Colin James Bennetts (1998–2008); (født 1940). Overført fra Buckingham
# Christopher John Cocksworth (begynte 2008); dagens (født 1959)

## Referanser


## Eksterne lenker
* Listings — *Crockford's Clerical Directory*
Karlfeldt-prisen

**Karlfeldt-prisen** (Svensk navn: *Karlfeldt-priset*) er en svensk litteraturpris på 50 000 SEK som deles ut om mulig hvert tredje år av Karlfeldtsamfundet til en kunstner som arbeidet innen Erik Axel Karlfeldts egen sfære eller forsker som har bidratt til forståelsen av Karlfeldts diktning.

## Liste over prisvinnere

## Eksterne lenker
* Karlfeldtsamfundet
University of Sydney

**University of Sydney** er et universitet i Sydney, New South Wales i Australia. Universitetet ble etablert i 1850 og er det eldste universitetet i Australia. I 2018-19 ble Universitetet i Sydney rangert av 
QS World University Rankings som nummer 25 av verdens mest reputable universiteter.

Det er med 46 054 studenter og 3081 ansatte (2008) det nest største universitet i Australia etter Monash University.

Hovedcampus ligger rett sørvest for Sydney sentrum. På grunn av skolesammenslåing de siste 20 år har universitetet i tillegg flere mindre campuser i Sydneyområdet.

## Historikk
I 1848 foreslo William Wentworth i New South Wales' lovgivende forsamling å utvide Sydney College til universitet. Han mente et universitet var essensielt for utviklingen i kolonien. Den 1. oktober 1850 vedtok den lovgivende forsamlingen *University of Sydney Act*. To år senere, 11. oktober 1852 ble universitetet innviet i bygningen som i dag er Sydney Grammar School. 27. februar 1858 fikk universitetet sitt Royal Charter av Victoria I av Storbritannia som gav universitetets grader samme rang som britiske universiteter. Året etter flyttet universitet inn i den nåværende hovedcampusen i Camperdown.

## Referanser

## Eksterne lenker
*
Patricia Heaton

**Patricia Helen Heaton** (født 1958) er en amerikansk skuespiller best kjent som Debra Barone i TV-serien Alle elsker Raymond.

## Filmografi
* *[[The Middle]] Frankie Heck (9 episoder, [[2009-]])
* *Hallmark Hall of Fame Ellen Cohen (1 episode, 2008)
* *[[Behind the Headlines: The Making of 'Back to You']] ([[2008]]) Kelly Carr
* *Back to You Season 1: This Just In (2008) Kelly Carr
* *[[Back to You]] Kelly Carr (17 episodes, [[2007]]&ndash;[[2008]])
* *The Path to 9/11 (2006) Ambassador Bodine
* *[[Untitled Patricia Heaton Project]] ([[2006]]) Janet Daily
* *The Engagement Ring (2005) Sara Rosa Anselmi
* *[[Alle elsker Raymond]] Debra Barone (209 episoder, [[1996]]&ndash;[[2005]])
* *Danny Phantom Lunch Lady (1 episode, 2004)
* *[[The Goodbye Girl (TV-film)|The Goodbye Girl]] ([[2004]]) Paula McFadden 
* *A Town Without Christmas (2001) M.J. Jensen
* *[[Kongen av Queens]] Debra Barone (1 episode, [[1999]])
* *Miracle in the Woods (1997) Wanda Briggs
* *[[Space Jam]] ([[1996]]) Woman Fan
* *Party of Five Robin Merrin (2 episoder, 1996)
* *[[Women of the House]] Natalie Hollingsworth (9 episoder, [[1995]])
* *The New Age (1994) Anna
* *[[Someone Like Me]] (1994) Jean Stepjak (ukjent antall episoder)
* *Beethoven (1992) Brie
* *[[Room for Two]] ([[1992]]) Jill Kurland (ukjent antall episoder)
* *Memoirs of an Invisible Man (1992) Ellen
* *[[DEA]] Paula Werner (1 episode, [[1991]])
* *thirtysomething Dr. Silverman (6 episoder, 1989&ndash;1991)
* *[[Matlock]] Ellie Stanford (1 episode, [[1990]])
* *Shattered Dreams (1990) Older Dotti
* ''Alien Nation Amanda Russle (1 episode, 1989)

## Referanser


## Eksterne lenker
* 
*
Kellgrenprisen

**Kellgrenprisen** (svensk: Kellgrenpriset) er en svensk litteraturpris på 200 000 SEK. Prisen ble innstiftet i  og deles ut årlig av Svenska Akademien.

## Liste over prismottakere

## Referanser
Ikke-drap

**Ikke-drap** refererer til fravær av drap, trusler om å drepe og forholdet til drap av menneskelige samfunn. Selv om bruken av begrepet i den akademiske verden vanligvis refererer til å drepe mennesker, er det noen ganger utvidet til drap av dyr og andre former for liv. Dette gjelder også for den tradisjonelle bruken av begrepet «ikke-drap» som en del av buddhistiske etikk, som uttrykkes i første tildeling av Pancasila,, og på samme måte over hele verden i åndelige tradisjoner. Betydningen "ikke-drap " har også blitt brukt nylig i "Charter for en verden uten vold," godkjent av 8 World Summit av Nobels fredspris laureates.

I årsaksanalyse inkluderer ikke-drap begrepene fred (fravær av krig og krigsforhold), ikke-vold (psykologiske, fysiske og strukturelle) og ahimsa (ikke-hurtful huske ord og handling). Uten å utelukke noen av de siste, ikke-drap karakteriseres ved å måle evne til sine mål og åpne natur sin realisering. Mens bruken av begreper som "ikke-vold" og "fred" ofte følger den tradisjonelle form av argumentet med abstrakte ideer som fører til uvirksomhet, drap (og motsatt, ikke drepe), kan det være kvantifisert og tilordnet bestemte årsaker, ved å følge et folkehelse-perspektiv (forebygging, intervensjon og post-traumatisk transformasjon mot progressiv eliminering av drapet).

## Se også
*Pasifisme

## Referanser


## Eksterne lenker
* Glenn D. Paige, ''Nonkilling Global Political Science'', 2002; 3rd ed. 2009. 
* Glenn D. Paige, Joám Evans Pim, redaktører, ''Global Nonkilling Leadership'', 2009.
* School of Nonkilling Studies at Wikiversity
* Center for Global Nonkilling
* Zentrum zur Förderung des Nichttötens – Nonkilling Deutschland
* Affirmation of the Global Nonkilling Spirit
* Center for Global Nonkilling Channel on YouTube
* Charter for a World without Violence
Filmklubb

**Filmklubb** er en forening som viser filmer for personer som er spesielt interessert eller glad i film. Filmklubbene viser filmer innen mange sjangre, ofte berømte klassikere eller spesielle filmer som ikke blir satt opp for vanlig kinovisning.

Den første filmklubben ble opprettet i Paris i 1921. Den internasjonale filmklubbsammenslutningen Fédération Internationale des Ciné-Clubs ble dannet i Cannes i 1947.

## I Norge
I Norge er det omkring 80 filmklubber i byer og tettsteder. I tillegg er det filmklubber beregnet på barn og ungdom. Disse er tilknyttet Norsk filmklubbforbund (NFK), en organisasjon som ble opprettet i 1968. Filmklubbene i Norge krever medlemskap av de besøkende. De har ofte halvårsprogrammer med filmvisning én gang i uka på den lokale kinoen eller et annet samlingssted.

## Eksterne lenker
* Norsk filmklubbforbund
Diplomatisk immunitet

**Diplomatisk immunitet** er den særlige beskyttelse og de særlige fordeler, som tilkommer fremmede diplomater og representasjoner (ambassader mv.) for å lette deres arbeide. Immuniteter og privilegier er beskrevet i Wien-konvensjonen om diplomatisk samkvem.

Immunitetene og privilegiene omfatter især:
* Representasjonens område er ukrenkelig. Mottakerstatens representanter må ikke betre området uten å først ha innhentet representasjonssjefens samtykke dertil.
* Mottakerstaten har en særlig plikt til å beskytte representasjonens område mot enhver inntrengen eller beskadigelse og til å forhindre enhver forstyrrelse av ro og orden på representasjonens område eller krenkelse av dens verdighet.
* Representasjonens arkiver og dokumenter er ukrenkelige.
* Bevegelses- og reisefrihet 
* Kommunikasjonsfrihet 
* Diplomatposten må ikke åpnes eller tilbakeholdes.
* En diplomatisk representants person er ukrenkelig. Hen skal ikke kunne underkastes noen form for anholdelse eller tilbakeholdelse. Mottakerstaten skal behandle hen med skyldig respekt og skal treffe enhver rimelig forholdsregel for å forhindre ethvert angrep på hens person, frihet og verdighet.
* En diplomatisk representants bolig skal nyte samme ukrenkelighet og beskyttelse som representasjonens område.
* En diplomatisk representant skal nyte immunitet i saker henhørende under mottakerstatens strafferettspleie. 
* En diplomatisk representant er ikke forpliktet til å avgi vitneforklaring.
* Fritakelse for avgifter og skatter, det være seg på personer eller eiendeler, stats- eller kommuneskatter.
* Fri innførsel og fritagelse for tollavgifter, skatter og tilsvarende avgifter.
* Fritakelse for borgerlig ombud og militære forpliktelser i forbindelse med beslagleggelse, militære ytelser, innkvartering.

## Se også
* Ekstraterritoriell status

## Eksterne lenker
* – Wienerkonventionen af 18. april 1961 om diplomatiske forbindelser (dansk)
* – Wienerkonventionen af 24. april 1963 om konsulære forbindelser (dansk)
Jarle Østhagen

**Jarle Østhagen** (født 17. august 1971) er en norsk fotballspiller, som spiller amerikansk fotball for Eidsvoll 1814s. I 1993 begynte Jarle Østhagen å spille amerikansk fotball for Otra Raiders og har vært med 1814s siden starten i 1995. Han har vært aktiv i det administrative, både som styremedlem og dommeransvarlig i flere perioder for Eidsvoll 1814s. 

## Eksterne lenker
* Hjemmeside til Eidsvoll 1814's
Övralidspriset

**Övralidspriset** har blitt delt hvert år siden 1945. Prisen ble opprettet etter et ønske gitt i Verner von Heidenstams testamente og gis til forfattere, essayister og forskere med humanistisk retning i sitt arbeid. Prisen er på 250 000 SEK, og overrekkes på von Heidenstams fødselsdag den 6. juli. Den er oppkalt etter hans hjem Övralid og deles ut av Övralidsstiftelsen i samarbeide med Heidenstamsällskapet.

I 2009 er det 150 år siden forfatteren ble født.

## Liste over pristakere

## Referanser


## Eksterne lenker
* Heidenstamsällskapet
Kulla-Gulla-prisen

**Kulla-Gulla-prisen** (Svensk navn: *Kulla-Gulla-priset*) er en litteraturpris på  SEK. Prisen ble innstiftet  av Martha Sandwall-Bergström, og går annet hvert år til en i forfatter som bor i Sverige (hovedsakelig barne- og ungdomsforfatter) som skriver prosa, og hvert annet til en ungdomslitteraturforsker. 
 
## Liste over prismottakere
*1999 – Ann-Madeleine Gelotte
*2000 – Eva Söderberg (forskerstipend)
*2001 – Annika Holm
*2002 – Helene Ehriander (forskerstipend)
*2003 – Bo R Holmberg
*2005 – *ingen utdelning*
*2007 – Elina Druker (forskerstipend)
*2008 – Anita Eklund Lykull
*2009 – Maria Andersson og Annika Gunnarsson (forskerstipend)
*2010 – Janne Lundström
*2011 – Lotta Paulin (forskerstipend)
*2012 – Gunna Grähs
*2013 – Magnus Öhrn (forskerstipend)
*2014 – Åsa Lind
*2015 – Helen Asklund, Birgitta Theander og Lydia Wistisen (forskerstipend)
*2016 – Ulf Stark

## Referanser


## Eksterne lenker
* Kulla-Gulla-prisen hos Svenska Barnboks Institutet
* Martha Sandwall-Bergströmsällskapet
Borgen skole

**Borgen skole** kan peke på flere skoler i Norge:

* Borgen ungdomsskole (Asker) 
* Borgen skole (Ullensaker)
* Borgen skole (Sarpsborg)

Det kan også henvise til TV-serien Borgen skole (TV-serie).
Trifels-festningen

**Trifels-festningen** (tysk *Reichsburg Trifels*) er en middelalderfestning som ligger på 500 meters høyde i nærheten av den lille byen Annweiler i Pfälzerwald i delstaten Rheinland-Pfalz i Tyskland. Den ligger på en høyde av et berg bestående av rød sandstein som er delt i tre. Selve navnet «Trifels» betyr *trefoldig*. Festningen er på toppen av *Sonnenberg*, og begge sider av de andre to berghøydene er det også festningsruiner av henholdsvis Anebos og Münz.

Trifels-festningen er en av de mest populære turiststedene i dagens Palatinate. Kopi av de keiserlige regalier (Reichskleinodien) fra Det hellige romerske rike av den tyske nasjon kan bli sett her.

Festningen ble første gang nevnt i et dokument fra 1081. På 1100- og 1200-tallet ble det et oppbevaringssted for keiserens kronjuveler. Festningen er kjent for å være stedet hvor den engelske konge Rikard Løvehjerte ble holdt fange etter han kom tilbake fra korstog. En periode på tre uker er godt dokumentert, fra 31. mars til 19. april 1193. Han kan dog ha sittet her lengre, kanskje inn i 1194.

Ved avslutningen av Huset Hohenstaufen på slutten av 1200-tallet mistet festningen sin betydning. I 1410 ble det overført til hertugdømmet Palatinate-Zweibrücken. I 1602 ble det rammet av lynet og det ble siden forlatt. Med tiden forfalt festningen mer og mer. Kongedømmet Bayern fikk satt i gang restaurering i 1841 og i 1866 ble velferdsforbund for festningens bevarelse opprettet. I 1935 ble det gjort utgravninger foran hovedtårnet. I 1937 ble det oppgradert til «nasjonalt konsekrasjonsted». Nye bygningsarbeider ble satt i gang i 1938, men det nye palasset var ikke en historisk realistisk rekonstruksjon. Etter den andre verdenskrig kom nye utbedringer i gang fra 1954 med byggingen av slottsforvalterhus og en ytre ringmur. Arbeidet fortsatte inn i nyere tid.

## Eksterne lenker
* 
* Trifelsland, informasjon om festningen
* Live-Bilder vom Trifels mit den aktuellen Wetterverhältnissen 
* Panorama-bilder fra Trifels
Limousinsk

**Limousinsk** eller *lemosin* (lokalt navn) er et oksitansk språk eller dialekt av dette som er snakket eller forstått av rundt 400 000 mennesker i den sørlige delen av Frankrike som er kjent som Limousin.

De første oksitanske dokument er på denne dialekten, særlig *[[Boecis]]* (*Lo Poema de Boecis*), skrevet en gang rundt år 1000. Flere av middelalderens trubadurer som skrev på limousinsk er Vilhelm IX, hertug av Aquitaine, Bernart de Ventadour, Bertran de Born og andre. Det var også dialekten til Eleanora av Aquitaine og hennes sønn Rikard Løvehjerte. Sistnevnte har skrevet og komponert dikt på limousinsk.

Limousinsk var det offisielle språket i regionen fram til 1500-tallet. Det var fortsatt det dominerende talespråk fram til tidlig på 1900-tallet, selv i urbane områder som Limoges og Saint-Junien, men fra da av ble fransk stadig mer dominerende. I dag blir det hovedsakelig benyttet av folk over 50 år ute på landsbygda. Alle har fransk som første- eller andrespråk. På grunn av Frankrikes politikk med ett språk er det ikke anerkjent av regjeringen og står i fare for å dø ut. En bevegelse for revitalisering finnes rundt kulturforbundet Félibrige og Institut d'Estudis Occitans som er aktiv i Limousin og i andre deler av språkområdet Oksitania.

## Eksterne lenker
* Institut d'Estudis Occitans dau Lemosin
* Ethnologue report for Limousin language
* Ethnologue: France
Ma Sen

**Ma Sen** (kinesisk: 馬森, 1932–2023) var en taiwansk forfatter og litteraturkritiker. Han er kjent for skjønnlitteratur og skuespill. Han studerte film og drama i Frankrike, og senere sosiologi ved University of British Columbia i Canada. Han ble sent i karrieren professor ved Foguanguniversitetet.
Anebos-festningen

**Anebos-festningen** (tysk *Burg Anebos*) er en festningsruin som ligger på toppen av en 300 meters høyde (på den lokale dialekten kalt *Dickkopf*) i nærheten av byen Annweiler i Rheinland-Pfalz i Tyskland. Sammen med Trifels-festningen og Scharfenberg er denne et bygningskompleks fra middelalderen som består av tre borger på toppen av fjellknauser.

Av festningen i dag består det kun noen ruiner og en hule. Navnet *Anebos* er kanskje avledet fra «ambolt». Festningen ble reist en gang på begynnelsen av 1100-tallet og var hovedkvarteret til herrene av Anebos. På midten av 1200-tallet synes det som disse eierne har død ut da deres navn mangler i dokumenter.

Festningen kom siden i blant annet Konrad IV av Tysklands eie og den nevnes i dokumenter for siste gang i 1266. I henhold til arkeologiske utgravninger synes det som om festningen ble forlatt en gang på 1300-tallet. Det er ikke bevist at det er blitt ødelagt på grunn av stridigheter.
Xu Shuzheng

**Xu Shuzheng** (kinesisk: 徐樹錚, pinyin: *Xú Shùzhēng*, Wade-Giles: *Hsü Shu-Cheng*, født 1880 i Xiao i Suzhou i provinsen Jiangsu i Kina, død 1925 i Langfang) var en kinesisk krigsherre i Republikken Kina. 

Han var med i Anhui-klikken, og var dens leder Duan Qiruis underordnede og høyre hånd leder for en kinesisk militærekspedisjon som i 1919 midlertidig gjenforente Mongolia med Kina.  

Xu Shuzheng var en av stifterne for Anhui-klikkens politiske avdeling, *[[Anfu-klubben]]*, den 7. mars 1918.

Han mistet sin styrke etter at Duan tapte sin makt i 1920, og ble myrdet av en annen krigsherre, Feng Yuxiang, i 1925.

## Referanser


## Litteratur
* Edward A. McCord: *The Power of the Gun: the Emergence of Modern Chinese Warlordism*, Berkeley, University of California Press, 1993
Sheng Shicai

**Sheng Shicai** (kinesisk: 盛世才, pinyin: *Shèng Shìcái*, Wade-Giles: *Sheng Shih-ts'ai*, født 1895 eller 1897 i Kaiyuan i provinsen Liaoning i Kina, død 13. juni 1970) var en kinesisk krigsherre som hersket over Xinjiang fra 12. april 1933 til 29. august 1944.

## Liv og virke
Han begynte sin karriere under Guominjun. Han ble først sendt til Xinjiang for å arbeide for guvernør Jin Shuren i 1930. Han nedkjempet kumul-opprøret (februar 1931 – oktober 1931) med støtte fra Sovjetunionen, men som motytelse inngikk han så mange avtaler med russerne at de i praksis hadde kontrollen i Xinjiang. 

Etter Josef Stalins ønske ble Sheng medlem av det sovjetiske kommunistparti i august 1938. Han mottok partikort nr. 1859118 direkte fra Molotov under et hemmelig besøk i Moskva. Xinjiang under Shengs styre var dermed bare i navnet del av Kina, for enhver vektig avgjørelse måtte klareres med det sovjetiske konsulat Tihwa (迪化］, idag: Ürümqi). Under sine år som guvernør underkuet han uighurene og kasakhene, og var kjent for sin utstrakte bruk av tortur. 

I 1942 fikk han på følelsen at Sovjetunionen ville bryte sammen, og endret da sin holdning. Han ble anti-sovjetisk, utviste sovjetiske rådgivere og henrettet en rekke hankinesiske kommunister som blant annet  Mao Zemin, Mao Zedongs bror, i håp om å vinne støtte fra  Kuomintang (KMT) for sitt fortsatte styre.  Men  Sheng undervurderte KMTs mistillit til ham. KMT fjernet ham fra makten i august 1944, delvis for å holde seg inne med Sovjetunionen og få slutt på grensesammenstøtene som fant sted på grensen mellom Xinjiang og Ytre  Mongolia i det omstridte og mineralrike fjellområdet Baitik Bogdo.

Han forlot Xinjiang 11. september 1944 for å slutte seg til Kuomintangs regjering som minister for jordbruk og skogbruk. Hans eiendeler, mye av det plyndret gods, trengte han 50 lastebiler for å få med seg – blant annet 1&nbsp;500&nbsp;kg gull og 15&nbsp;000&nbsp;kg sølv.

Han flyktet til Taiwan med KMT ved slutten av den kinesiske borgerkrig i 1949. 

## Politisk bok
I 1958 skrev han sammen med Allen S. Whiting boken *Sinkiang: Pawn or Pivot *.

## Eksterne lenker
*
Van Zandt

**van Zandt** er et familienavn med utbredelse særlig i USA. Navnet er av nederlandsk opprinnelse som *Van de Sandt* eller *Van de Zandt*. Nettsiden til The Van Zandt Society gjengir et større antall av navnevariasjonene i USA : 

::*The Van Zandt Society devotes its energies to continuing genealogical research on the various family lines, including the most common spellings: 
::*Van Sant, Vansant, Van Sandt, Vansandt 
::*Van Zandt, Vanzandt, Van Zant, Vanzant 
::*and variations such as Van Zauen, Vinzant, etc. 
:::*Census takers in the early days wrote the names as they heard them! 

== Personer ==
* [[Gus Van Sant]] (f. 1952) Am. filmregissør, manusforfatter og filmprodusent

* [[Isaac Van Zandt]] (1813 – 1847) Am. politiker
* [[Philip Van Zandt]] (1904 – 1958) Am. skuespiller kjent fra bl. a. *Citizen Kane'' 
* Townes Van Zandt (1944 – 1997) Am. Country-musiker (singer/songwriter) 
* Steven Van Zandt (f. 1950), Am. skuespiller og musiker fra Bruce Springsteens E Street Band
* Maureen Van Zandt (f.ca. 1963) Am. skuespiller, gift med Steven van Zandt
* Billy Van Zandt (f. 1957) Am. skuespiller og skuespillfortatter; halvbror av Steven van Zandt

* Ronnie Van Zant, (1948 – 1977) Am. musiker kjent fra Lynyrd Skynyrd
* Donnie Van Zant (f. 1952) Am. musiker og bror av Ronnie
* Johnny Van Zant (f. 1959) Am. musiker, også bror av Ronnie

* Se også bandene E Street Band, Lynyrd Skynyrd, .38 Special, The Johnny Van Zant Band, van Zant

## Steder
* Van Zandt County, Texas, oppkalt etter Isaac Van Zandt.
Tanntråd

**Tanntråd** er som regel laget av tvinnede bomull- eller nylontråder og brukes til å fjerne matrester og plakk fra tennene. Tanntråd føres inn mellom tennene og skrapes langs sidene av tennene, særlig i nærheten av tannkjøttet. Tanntråd blir som oftest voksbelagt og fås både med og uten smakstilsetning.

Noen tanntrådtyper er spesiallaget for brukere av tannregulering.

## Historie
Levi Spear Parmly, en tannlege fra New Orleans, er kreditert for å ha oppfunnet den første formen for tanntråd. Han anbefalte at folk skulle rengjøre tennene med silketråd allerede i 1815.

Tanntråd var utilgjengelig for allmennheten inntil selskapet Codman and Shurtleft begynte å produsere brukervennlig silketråd uten voks i 1882. I 1898 mottok Johnson & Johnson Corporation første patentet for tanntråd. Andre tidlige merker inkludert Røde Kors, Salter Sill Co. og Brunswick.

Bruken av tanntråd var dårlig før andre verdenskrig. Det var rundt denne tiden at dr. Charles C. Bass utviklet nylontråd. Nylontråd ble funnet å være bedre enn silke på grunn av sin større slitasjemotstand og elastisitet. Av miljømessige hensyn er tanntråd laget av nedbrytbare materialer nå tilgjengelig.

Tannleger og tannpleiere oppfordrer til daglig bruk av tannbørste og tanntråd for å bedre munnhygienen.

## Bruk
Tanntråd leveres vanligvis i plastdispensere som inneholder 10 til 50 meter med tråd. Etter å ha trukket ut ønsket mengde, trekkes tråden mot et lite beskyttet blad i beholderen for å bryte den.

## Anbefaling
Amerikanske helsemyndigheter stopper anbefaling av tanntråd fordi det aldri har blitt vitenskapelig bevist at det har helsemessig gevinst å bruke tanntråd. Gustavson, A. ved Karolinska Institutet leser den samme konklusjon om vitenskapelige støtte for anbefaling av bruk av tanntråd. Allikevel vil Vårdguiden 1177 fortsette å anbefale daglig bruk av tanntråd inntil videre.

## Referanser
Norges Cricketforbund

**Norges Cricketforbund** er den norske organisasjonen som organiserer de cirka  aktive cricketspillerne (pr. 2014) som spiller i de 58 organiserte cricketlagene i Norge. 

Lagene er fordelt på følgende måte: Herrer: Eliteserien, 1. divisjon, 2.divisjon, 3.divisjon, 4.divisjon og introliga - Kvinneliga - U15 og U19

## Tilhøringhet
Norsk Cricketforbund ble søndag 13. mai 2007 tatt opp i Norges idrettsforbund og olympiske og paralympiske komité (NIF). 149 av 165 stemmer stemte for opptak av forbundet på idrettstinget.

## Historikk
Cricket har eksistert i Norge siden slutten av 1970-tallet, men på den tiden fantes det ingen organisert cricket. Ofte var det vennesamlinger der de delte seg i to eller flere lag og spilte mot hverandre. Likevel kan man finne spor tilbake fra 1980-tallet der cricket ble spilt mer stukturert, og det dukket etterhvert opp organiserte klubber som spilte mot hverandre.

Det store gjennombruddet for cricket kom etter 2000. Det var da to divisjoner, A og B.

## Eksterne lenker
*
Flemming Quist Møller

**Flemming Oluf Quist Møller** (1942–2022) var en dansk musiker, tegner, filmarbeider og forfatter. Han skrev og illustrerte en mengde barnebøker, blant annet *Cykelmyggen Egon* (1967) og *[[Bennys badekar]]* (1969), som også kom som tegnefilm, samt historiene om *[[Jungeldyret Hugo]]* fra 1990-tallet, som ble kjent gjennom flere helaftens tegnefilmer. Flemming Qvist Møller var trommeslager i musikkgruppa Bazaar, der han spilte sammen med Peter Bastian og Anders Koppel.

## Bibliografi
Lista viser bøker utgitt på dansk.
* En lystrejse: A Pleasure Journey, 1965 
* En sæson i helvede: en debutant-antologi, *Novel-o-let*, 1965 
* Generation der jokkede sig selv over tæerne i starten: *The Generation That Tripped Over its Own Feet at the Start*, 1966 
* Cykelmyggen Egon, 1967 
* Bennys badekar, 1969 
* Snuden (Snuden, nr. 1), 1980
* Natbog fra provinsen, 1981 
* Snuden og Otto, 1981 
* Olga og kedsomheden, 1983
* Jungledyret Hugo, 1988 
* Snudens ABC, 1989
* Snuden, (samlet utgave av “Snuden” og “Snuden og Otto”), 1990 
* Alle de folk Thomas kender, 1990 
* Den store Bastian eller Tro på dig selv: *lystige historier og morsomme billeder for børn i alle aldre*, sammen med Rune T. Kidde, 1992
* Jungledyret, 1993
* Flotte fugle, 1993
* En Svend i trafikken, 1994 
* Snuden; Jungledyret Hugo (samlet utgave.), 1996 
* Jungledyret Hugo – da Hugo var lille, 1996
* Jungledyret Hugo – den store filmhelt, 1996 
* Syv ægte æventyr, 1999 
* Alle de gode gamle molbohistorier, 1999 
* Cirkelines sangbog, 1999 
* Jungledyret Hugo – på eventyr med Rita, 2000) 
* Jungledyret Hugo – på farten igen, 2001
* Æsops fabler, 2002
* Jungledyret Hugo – i nordlysets land, 2002
* Prins Pivert, 2003 
* Sørøver Skumskæg og andre historier, skrevet av Rune T. Kidde, 2004
* Jungledyret Hugo – fræk som altid, 2004 
* Cykelmyggen og dansemyggen, 2005

## Priser (utvalg)
* 2006 – *[[Gyldendals Barnebokpris]]*
* 1995 – *[[Søren Gyldendals Studierejselegat]]*
* 1983 – *[[Kulturministeriets Illustratørpris|Kulturministeriets Illustratorpris]]*

## Kulturkanonen
Sammen med Jannik Hastrup laget Quist Møller tegnefilm av *[[Bennys badekar]]* i 1971. Filmen er tatt opp i den danske Kulturkanonen.

## Referanser


## Eksterne lenker
* 
*
Jungeldyret Hugo

**Jungeldyret Hugo** er hovedrollefiguren i den danske barneboka *Jungledyret Hugo* av Flemming Quist Møller fra 1988. Det er også laget animasjonsfilmene *[[Jungeldyret Hugo (film)|Jungeldyret Hugo]]* fra 1993 og *[[Jungeldyret Hugo – den store filmhelten]]* fra 1996, 3D-animasjonen *[[Jungeldyret Hugo på ville veier]]* fra 2007, samt en animert TV-serie på 13 episoder med Hugo og figurene fra filmene.

Jungeldyret Hugo er et oransjebrunt fantasidyr som blir framstilt som en mellomting mellom en søt bamse og en vilter ape. Dyret opplever spennende ting og møter skumle dyrefangere og morsomme figurer, for eksempel revevenninnen Rita, på sine eventyr i jungelen og menneskenes verden, blant annet i zoologisk have i København.

Jungeldyret Hugo har trekk som minner om andre oppdiktede fantasidyr fra tropene, deriblant den populære russiske dokkefilmfiguren Tsjeburasjka og André Franquins tegneseriedyr Spiralis.

## Filmer
* *[[Jungeldyret Hugo (film)|Jungeldyret Hugo]]*, tegnefilm fra 1993
* *[[Jungeldyret Hugo – den store filmhelten]]*, tegnefilm fra 1996
* *[[Jungeldyret Hugo på ville veier]]*, 3D-animasjon fra 2007
* *[[Jungeldyret Hugo (TV-serie)|Jungeldyret Hugo]]*, animert TV-serie fra 2003
Kungliga priset

**Kungliga priset**, en belønning, som Svenska Akademien hvert år tildeler en forfatter, «enten for et skriftstykke med særlig verdi, som har kommet ut i løpet av året, eller som bevis av aktelse for fortjenester innen skjønnlitteratur og svenske språket eller til slutt som understøttelse av en ung forfatter med gode anlegg». Kungliga priset, også kalt *Karl Johans pris*, ble innstiftet i 1835 av Karl XIV Johan, akademiets beskytter, som erstatning for Lundbladska priset, og utdeles fortsatt av hans etterfølgere. Det ble tildelt første gang (1836) Anders Magnus Strinnholm og har siden blitt tildelt både skjønnlitterære og vitenskapelige forfattere.

## Oversikt over mottakere av prisen (ikke fullstendig)

## Referanser
Gu Shunzhang

**Gu Shunzhang** (kinesisk: 顾顺章, pinyin: *Gù Shùnzhāng*, Wade-Giles: *Ku Shun-chang*; også kjent som **Gu Fengmin** (顾凤鸣, *Gù Fèngmíng*, *Ku Feng-ming*); født 1903 i Baoshan i Shanghai i Kina, henrettet i desember 1934 i Suzhou) var en kommunistisk spion og leder for sikkerhetspolitiet som etter sin arrestasjon gikk over til Kuomintang og forrådte sine egne. Til slutt, etter at han begynte et nytt dobbeltspill, ble han henrettet av Kuomintang.

## Liv og virke
Mens han arbeidet ved Nanyang tobakksfabrikk ble Gu Shunzhang aktiv i arbeiderbevegelsen, så i Shanghais fagbevegelse og til slutt i det kinesiske kommunistiske parti. I 1926 ble han sendt til Vladivostok i Sovjetunionen for opplæring i spionasje. Etter hjemkomsten deltok han i tre væpnede opprør i Shanghai. 

I 1927, etter 12. april-hendelsen, ble han aktiv medlem i kommunistenes underjordiske bevegelse sammen med  Zhou Enlai, hadde en rekke verv og ble etterhvert leder for politbyråets sikkerhetstjeneste. Han dro omkring som tryllekunstner, og var blant annet med dette som dekke for sine reiser personlig med på drap av forrædere innen den kommunistiske bevegelse. Han var en av kommunistenes mest fremgangsrike snikmordere.

I 1931 var han sendt ut for å drepe Chiang Kai-shek, men mens han opptrådte i Wuhan den 24. april ble han gjenkjent av Kuomintangs hemmelige politi på grunnlag av et fotografi. Han ble arrestert, og ble etterhvert overtalt til å skifte side til Kuomintang. Hans sideskifte ble kjent for kommunistene på grunn av en godt plassert agent, og i siste liten fikk de bragt i sikkerhet svært mange av dem som de med rette fryktet Gu ville angi. De rakk også å hevne seg på Gu allerede før Kuomintang rakk å slå til i Shanghai, ved å henrette neste hele hans familiemedlemmer drept, sannsynligvis på Zhou Enlais ordre.

På grunnlag av Gus opplysninger ble det ble det likevel oppsport og arrestert eller henrettet mange tusen kommunister i Shanghai i løpet av de neste tre månedene, – tallet er et overslag fra den franske etterretning i Shanghai. Blant dem som ble skutt var kommunistpartiets generalsekretær Xiang Zhongfa.

I årene som fulgte var Gu en effektiv rådgiver for etterretningstjenesten i Nanjing. Han begynte i all hemmelighet å organisere «Det nye kommunistparti», og ble da beordret skutt av Chiang. Henrettelsen fant sted i Suzhou.

## Litteratur
* Philip Short: *Mao: a Life*, s. 281-282 
* Frederic Wakeman, jr: *Policing Shanghai, 1927-1937*, s. 151-161
* Stella Dong: *Shanghai 1842-1949: The Rise and Fall of a Decadent City*, Harpers, 2001, s 243-248
Mao Fumei

**Mao Fumei** (kinesisk: 毛福梅; 1882–1939) var generalissimo Chiang Kai-sheks første kone, og mor til statsminister og president Chiang Ching-kuo. 

Hennes ekteskap med Chiang Kai-shek i 1901 var arrangert av hans mor – begge kom fra samme landsby. Han var da 14-15 år gammel, mens hun var 19. De ble skilt i 1927, eller tidligere. Hun ble drept under under et japansk bombardement mot landsbyen Xikou, der hun bodde i hans barndomshjem.
## Referanser
Chiang Fang-liang

**Faina Chiang** (kinesisk: 蔣方良, **Chiang Fang-liang**, pinyin: *Jiǎng Fāngliáng*, født **Faina Ipatjevna Vachreva**, russisk: Фаина Ипатьевна Вахрева; født 15. mai 1916 i Jekaterinburg i Russland, død 15. desember 2004 i Taipei i Taiwan) var den taiwanske president Chiang Ching-kuos hustru og dermed førstedame i Republikken Kina fra 1978 til 1988.

Faina Chiang ble født i en belarusisk familie. Foreldrene døde unge, og hun ble oppdratt av sin storesøster Anna. I en alder av 16 år ble hun med i Komsomol og arbeidet i maskinfabrikken Uralmasj. Der ble hun kjent med Chiang Ching-kuo, som på grunn av bruddet mellom Kuomintang og kommunistene ikke kunne vende tilbake til Kina. De inngikk ekteskap 15. mars 1935. Deres første sønn, Hsiao-wen, ble født i desember 1935. De fikk også sønnene Hsiao-wu og Hsiao-yung og datteren Hsiao-chang. 

I desember 1936 tillot Stalin endelig Chiang å reise hjem til Kina. Faina fulgte med, bodde hos Mao Fumei, Chiang Ching-kuos mor, og lærte seg den lokale Wudialekten som ble talt i Ningbo. Senere flyktet hun fra den kinesiske borgerkrig med sin familie til Taiwan.

Etter at Chiang Ching-kuo i 1978 ble president for Republikken Kina, opptrådte Chiang Fang-liang bare sjelden i sin tradisjonelle rolle som *First Lady*. Hun holdt seg i bakgrunnen, vel mest fordi hennes bakgrunn fra Russland var politisk delikat. Hun vendte aldri tilbake til Russland, og reiste under resten av sitt liv til utlandet bare tre ganger, for å besøke familiemedlemmer. I 1992 fikk hun besøk av en belarusisk delegasjon, der også borgermesteren av Minsk var med. Det var den eneste hangen hun hadde slik kontakt med sine røtter. 

Etter Chiang Chin-kuos død levde hun i en forstad til Taipeh, og ble høyt respektert i politiske kretser og i massemediene. Hun døde i en alder av 88 år. Begravelsen den 27. desember 2004 fant sted i nærvær av president Chen Shui-bian og visepresident Annette Lu og mange ledende Kuomintang-politikere som Wang Jin-pyng og Ma Ying-jeou.

## Referanser


## Eksterne lenker
*
Lü Liuliang

**Lü Liuliang** (kinesisk: 呂留良; født 1629 i Tongxiang i provinsen Zhejiang i Kina, død 1683) var en kinesisk mandarin, filosof, dikter og forfatter i overgangstiden mellom Ming- og Qingepokene.

Lü tok aktivt del i den antimandsjuiske militante motstandsbevegelse etter Mings fall i 1644. Etter at denne motstanden slo feil, ble han eneboer og lege. Han nektet å tjene det nye dynasti fordi han mente at det å respektere skillet mellom  «Hua» og «barbarer» var viktigere enn båndet mellom minister og hersker.

Lü Liuliang skrev et anti-Qing dikt. *«Den lette brisen, om enn aldri så mild, blåser ikke på meg; den klare måne har aldri opphørt å skinne over folket»* (清風雖細難吹我，明月何嘗不照人?). I dette diktet har *lett bris* (*qing feng* 清風) skrifttegnet for *Qing* (som i dynastinavnet), og *klar måne* (*ming yue* 明月) tegnet for *Ming.* Han stipulerte også i sitt testamente at han ikke ville begraves i klær som kunne assosieres med qing-styret. 

Hans skriverier inspirerte en hunanesisk lærd som hadde strøket til embedsmannseksamen, Zeng Jing, til å planlegge opprør mot Yongzheng-keiseren. I 1729 forsøkte Zeng å få med seg generalguvernør Yue Zhongqi av Sichuan og Shaanxi på komplottet, men Yue røpet planene for keiseren. 

Da tok keiseren grusom hevn mot den da forlengst avdøde Lü Liuliang, og beordret at hans verker skulle destrueres, hans kiste åpnes og etterlevninger skulle oppstykkes i all offentlighet og hans etterkommere straffes. 

## Referanser


## Litteratur
*Lydia Liu: ''The Clash of Empires''*: The Invention of China in Modern World Making*, Cambridge, Mass.: Harvard University Press, 2004, ISBN 0674013077, 9780674013070.
*Jonathan Spence: *Treason by the Book*.
*Pamela Kyle Crossley: *A Translucent Mirror*.
Octahedron

**Octahedron** er et albumet til det amerikanske bandet The Mars Volta, som ble gitt ut den 23. juni 2009.

## Sporliste

#«Since We've Been Wrong» 7:20
#«Teflon» 5:04
#«Halo of Nembutals» 5:30
#«With Twilight as My Guide» 7:52
#«Cotopaxi» 3:38
#«Desperate Graves» 4:56
#«Copernicus» 7:22
#«Luciforms» 8:22

## Kilder
Verdensrankingen i snooker 1982/1983

**Verdensrankingen i snooker 1982/1983** er verdensrangeringen av de 32 beste snookerspillerne i verden for sesongen 1982/1983. 

## Rankingen
Marcel Rodríguez-López

**Marcellus Rodríguez-López** (født 29. september 1983) er en puertoricansk multi-instrumentalist-musiker og yngre bror av Omar Rodríguez-López.

## Karriere
Han har vært nevnt som utøver på bongos, congas, trommer, cymbaler, maracas og keyboards. Han spiller for øyeblikket i The Mars Volta og Omar Rodríguez-López Quintet med sin eldre bror Omar Rodríguez-López. Han bidrar som en perkusjonist i begge bandene, selv om han også var keyboardist for Omar Rodríguez-López Quintet før inkludering av Money Mark på 2005-turnéen. Rodríguez-López er også trommis i El Paso band Zechs Marquise. Han tidligere spilt i bandet Thiefs Of Allways, som er ledet av Ralph Jasso, som var medlem av The Mars Volta på turné i 2002. 

Rodríguez-López også spilt live med Red Hot Chili Peppers på Amputechture-turnéen, spiller bongos på "Hump de Bump" og congas til "Charlie". Han har også dukket opp sammen med bandet på Gnarls Barkley-turnéen.

I tillegg spiller Rodríguez-López i broren Omars nye film med tittelen The Sentimental Engine Slayer.

## Med The Mars Volta
* Frances the Mute (2005)
* Scabdates (2005)
* Amputechture (2006)
* The Bedlam in Goliath (2008)
* Octahedron (2009)

## Eksterne lenker
*